Obert el termini de sol·licituds per als préstecs de l’IVF dirigits a restauració, oci i turisme
2025-07-24

L’Institut Valencià de les Finances (IVF) ha obert el termini per a sol·licitar els préstecs bonificats dirigits als sectors de la restauració, l’oci i el turisme. Son les ajudes de la línia HORECA, que s’inclouen dins del pla de xoc ‘Resisteix’, anunciat pel govern valencià i dotat amb 340 milions d’euros.

Podran ser beneficiaris de la línia HORECA els empresaris i autònoms dels sectors de la restauració, l’oci i el turisme, com ara el sector del taxi, els hotels i allotjaments, els càmpings i aparcaments de caravanes, els restaurants, bars i establiments de menjars, els operadors turístics i les agències de viatge, les empreses per a l’organització de convencions i fires de mostres, així com els parcs d’atraccions i parcs temàtics, entre altres activitats similars.

Per a ser beneficiari, és requisit obligatori que la seu social, establiment o sucursal de producció o de desenvolupament d’activitat dels empresaris o autònoms sol·licitants es trobe radicat en la Comunitat Valenciana.

El valor nominal del préstec se situarà entre els 15.000 euros i 750.000 euros. La devolució dels préstecs és a cinc anys, amb un màxim d’un any de manca i un tipus d’interés d’EURIBOR +0,5%. No s’aplicaran comissions d’obertura ni cancel·lació dels préstecs. Els préstecs incorporen una ajuda (tram no reembossable) de fins al 30% del valor nominal del préstec. En concret, un préstec de 30.000 euros tindrà una ajuda per valor de 9.000 euros; un préstec de 250.000 una ajuda de 42.000 euros; un préstec de 500.000 una ajuda de 54.500; i un préstec de 750.000 euros una ajuda de 60.750 euros.

Les ajudes poden sol·licitar-se, telemàticament, a través de la PÀGINA web de l’IVF, on també poden consultar-se la totalitat de les bases.